மலேசிய துன் உசேன் ஓன் பல்கலைக்கழகம்

1.853056, 103.086389
{
  "type": "Feature",
  "geometry": { "type": "Point", "coordinates": [103.086389, 1.853056] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
**மலேசிய துன் உசேன் ஓன் பல்கலைக்கழகம்** (ஆங்கிலம்:(*Tun Hussein Onn University of Malaysia*; மலாய்: *Universiti Tun Hussein Onn Malaysia*) (**UTHM**) என்பது மலேசியா, ஜொகூர், பத்து பகாட்,  பாரிட் ஜாவா புறநகர்ப் பகுதியில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும். 

தொடக்கத்தில் இந்தப் பல்கலைக்கழகம் **துன் உசேன் ஓன் தொழில்நுட்பக் கழகம்** (ஆங்கிலம்:(*Tun Hussein Onn Institute of Technology*; மலாய்: *Institut Teknologi Tun Hussein Onn*) (**ITTHO**) எனும் பெயரில் நிறுவப்பட்டது. பின்னர் அதன் பெயர் துன் உசேன் ஓன் தொழில்நுட்ப பல்கலைக்கழகக் கல்லூரி (ஆங்கிலம்:(*Tun Hussein Onn University College of Technology*; மலாய்: *Kolej Universiti Teknologi Tun Hussein Onn*) (**KITTHO**) என மாற்ரப்பட்டது.

## பொது

இந்தப் பல்கலைக்கழகம் 2007-ஆம் ஆண்டில், முழு பல்கலைக்கழகத் தகுதிக்கு தரம் உயர்த்தப்பட்டது. மலேசிய துன் உசேன் ஓன் பல்கலைக்கழகம் என்ற பெயர் அப்போதைய மலேசிய கல்வி அமைச்சர் இசாமுடின் உசேன் அவர்களால் அதிகாரப்பூர்வமாகச் சூட்டப்பட்டது. மலேசிய தொழில்நுட்ப பல்கலைக்கழகங்களின் வலையமைப்பில் (*Malaysian Technical University Network*) (**MTUN**) ஓர் உறுப்பினராகவும் உள்ளது.

## வரலாறு

16 செப்டம்பர் 1993-இல் மலேசிய துன் உசேன் ஓன் பல்கலைக்கழகத்தின் வரலாறு தொடங்கியது. மலேசிய துன் உசேன் ஓன் பல்கலைக்கழகம் முன்பு பல்நுட்பியல் பயிற்றுநர் பயிற்சி மையம் *(Polytechnic Staff Training Center)* என அழைக்கப்பட்டது. 

பல்வேறு பொறியியல் துறைகளில் பல்நுட்பியல் பயிற்றுநர்களுக்குப் பயிற்சி அளிப்பதே அந்த மையத்தின் முக்கிய நோக்கமாகும். அந்தப் பயிற்சி மையத்தை மலேசிய தொழில்நுட்ப பல்கலைக்கழகம் மற்றும் மலேசிய கல்வி அமைச்சு ஆகிய இரு கல்விசார் அமைப்புகளும் கூட்டாக நிர்வகித்தன.

### பல்நுட்பியல் பயிற்றுநர் பயிற்சி மையம்

மூன்று ஆண்டுகளுக்குப் பிறகு, பல்நுட்பியல் பயிற்றுநர் பயிற்சி மையம்; துன் உசேன் ஓன்  தொழில்நுட்பக் கழகம் என மேம்படுத்தப்பட்டது. 27 செப்டம்பர் 2000 அன்று, மலேசிய அரசாங்கம் அந்தக் கழகத்திற்கு ஒரு பல்கலைக்கழக-கல்லூரி தகுதிய வழங்க ஒப்புக்கொண்டபோது, ​​அந்தக் கழகம் மற்றொரு மைல்கல்லை எட்டியது. 

அதன் பெயர் துன் உசேன் ஓன் தொழில்நுட்ப பல்கலைக்கழகக் கல்லூரி *(Kolej Universiti Teknologi Tun Hussein Onn)* (**KITTHO**) என மாற்றம் கண்டது. மலேசிய அரசாங்கம், 20 செப்டம்பர் 2006 அன்று, பல்கலைக்கழகக் கல்லூரிக்கு முழு பல்கலைக்கழகத் தகுதியை வழங்க ஒப்புக்கொண்டது. மற்றும் அதன் பெயரை மலேசிய துன் உசேன் ஓன் பல்கலைக்கழகம் என மாற்றுவதற்கும் ஒப்புதல் வழங்கியது.

## பெயர் மாற்றங்கள்
* பல்நுட்பியல் பயிற்றுநர் பயிற்சி மையம் - *(Pusat Latihan Politeknik)* (**PLSP**) - 1993
* துன் உசேன் ஓன் தொழில்நுட்பக் கழகம் -  *(Institut Teknologi Tun Hussein Onn)* (**ITTHO**) - 1996
* துன் உசேன் ஓன் தொழில்நுட்ப பல்கலைக்கழகக் கல்லூரி - *(Kolej Universiti Teknologi Tun Hussein Onn)* (**KUiTTHO**) - 2000
* துன் உசேன் ஓன் தொழில்நுட்ப பல்கலைக்கழகம் - *(Universiti Tun Hussein Onn Malaysia)* (**UTHM**) - 2007

## இணைப் பல்கலைக்கழ்கங்கள்

* மலேசிய மலாக்கா தொழில்நுட்ப பல்கலைக்கழகம் (UTeM)
* மலேசிய பகாங் பல்கலைக்கழகம் (UMP)
* மலேசிய பெர்லிஸ் பல்கலைக்கழகம் (UniMAP)

## தரவரிசைகள்

## காட்சியகம்

File:PTTA at night.jpg|பல்கலைக்கழக துன் அமினா நூலகம்
File:UTHM Entrance.jpg|பல்கலைக்கழக நுழைவாயில்
File:UTHM new DTII.jpg|துங்கு மக்கோத்தா அரங்கம்
File:UTHM Mosque.jpg|பல்கலைக்கழகப் பள்ளிவாசல்
File:UTHM Convocation Hall.jpg|சுல்தான் இப்ராகிம் அரங்கம்
File:UTHM Health Center.jpg|பல்கலைக்கழக மருத்துவமனை
File:Lakeviewf2mosqueptta.jpg|பல்கலைக்கழக ஏரி
File:Uthmkktdi.jpg|துன் டாக்டர் இசுமாயில் தங்கு விடுதி
File:UTHM Stadium.jpg|பல்கலைக்கழக விளையாட்டு அரங்கம்
File:UTHM FKAAS.jpg|தொழில்நுட்பக் கல்வி வளாகம்
File:UTHM FPTP.jpg|வணிக தொழில்நுட்பக் கல்வி வளாகம்
File:UTHM FPTV.jpg|தொழில்நுட்பக் கல்வி வளாகம் 2
File:UTHM FKEE.jpg|மின்னியல் மின்னணுவியல் வளாகம்
File:UTHM FSKTM.jpg|கணினித் தொழில்நுட்ப வளாகம்


## மேலும் காண்க
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்
* Universiti Tun Hussein Onn Malaysia official website
* Tunku Tun Aminah Library official website
* List of Malaysia Public University, Ministry of Higher Education, Malaysia
* Official website - IPTA application
*   UTHM Campus Pagoh
* Emas Public Gold

பகுப்பு:மலேசியப் பல்கலைக்கழகங்கள்